БЕЗЫР Чэмал Константин и къуэр
Къэбэрдей-Балъкъэрым и щэнхабзэм хэщIыныгъэ игъуэтащ. Дунейм ехыжащ КъБР-м щэнхабзэмкIэ щIыхь зиIэ и лэжьакIуэ, республикэм и Къэрал саугъэтыр зрата, Кавказ Ищхъэрэм и Кинематографистхэм, УФ-м и Журналистхэм я зэгухьэныгъэхэм хэта, тхакIуэ, режиссёр, телепублицист Безыр Чэмал Константин и къуэр.
Зэрылэжьа илъэс 50-м къриубыдэу абы трихащ фильм пщIы бжыгъэхэр, киноочеркищэхэр, къыщалъхуа республикэмрэ абы щыпсэухэмрэ ятеухуа репортажрэ хъыбарыщIэ нэтыну минхэр. Союзпсо каналхэмкIэ къагъэлъэгъуащ «Налшык зыгъэпсэхупIэр», «Рулыр зыIыгъ цIыху», «Iуэхур дэкIыным хуэщхьэпэ джэгукIэхэр», «Къаблэ, мафIэ щхъуантIэ цIыкIу», «Къуршыщхьэр сыт щыгъуи плъагъуныр» зыфIищахэр. «Сыт щыгъуи гъуэгу тет», «Адэжьхэм я щIыналъэ», «Топхэм я къалэнхэр яхъуэж» фильмхэр инджылызыбзэкIэ зэрадзэкIри, Евровидениемрэ ИнтервидениемкIэ къагъэлъэгъуащ.
Безыр Чэмал жыджэру хэтащ щIэблэр егъэджэн Iуэхуми жылагъуэ лэжьыгъэми. Ар КъБР-м и Журналистхэм я зэгухьэныгъэм къегъэщIылIауэ лажьэ Нэхъыжьхэм я советым хэтти, емызэшу хэлэжьыхьащ абы къыщрахьэжьэ Iуэхухэм.
КъБР-м и Журналистхэм я зэгухьэныгъэрБезырЧэмал и унагъуэм, и Iыхьлыхэм яхуогузавэ.
